Document ID: /roh_data/filtered/fineweb-2-filterrobots_roh.jsonl.gz/23509

Sanadad digitala
La communicaziun ed ils process digitals èn instruments centrals d’in provediment da sanadad effizient, fidà e segir per nus tuts.
Sanadad digitala
Avrir ussa mes DEP persunal
Pazientas e pazients pon avrir in dossier electronic dal pazient (DEP) en l'ospital u la clinica, l'ulteriura populaziun en ina da las filialas tschernidas da la posta. Qua pudais Vus As infurmar.
Quant derasà è il DEP oz e tge cuntegna el?
Il DEP crescha pass per pass. En in’emprima fasa oblighescha la Confederaziun ils ospitals e las clinicas da participar al DEP – actual, fidabel e segir. Qua pudais Vus As infurmar.
Servetschs eHealth per persunal specialisà
La communicaziun ed ils process digitals tranter persunas spezialisadas dal sectur da sanadad ed organisaziuns da sanadad augmentan la qualitad da las tgiras medicinalas, l’effizienza e la segirtad en il provediment da sanadad.
L'uniun eSANITA
En l’Uniun eSANITA èn s’unidas persunas spezialisadas dal sectur da sanadad e organisaziuns da sanadad innovativas. Els ed ellas digitaliseschan la communicaziun ed ils process tranter els e – grazia al dossier electronic dal pazient – era la communicaziun cun las pazientas ed ils pazients.
Commembranza en l'uniun eSANITA
Tut il furniturs da prestaziuns da sanadad han la pussaivladad d’aderir a l’Uniun eSANITA sco member individual, collectiv u passiv.
Dossier electronic dal pazient (DEP)
Dossier electronic dal pazient (DEP)
Funtauna impurtanta per las tgiras medicinalas
Persunal, segir, transparent
Las infurmaziuns persunalas davart la sanadad appartegnan a la singula citadina, al singul citadin. Dentant mo paucas / paucs han ozendi a chasa ina collecziun cumpletta ed actuala da las atgnas datas medicinalas, sco las vaccinaziuns, la glista dals medicaments, radiografias u rapports da l’ospital. Questas infurmaziuns èn impurtantas betg mo per las pazientas / ils pazients, mo era per las persunas spezialisadas dal sectur da sanadad. Spezialmain cura che sa participeschan pliras persunas simultanamain – per exempel il medi da famiglia, l’apotecra e l’ospital. U, sch’in cas d’urgenza medicinala, igl è necessari d’avair access a la gruppa dal sang u al testament vital. Talas infurmaziuns e talas datas èn inclusas en il dossier electronic dal pazient – grazia al DEP èn las infurmaziuns medicinalas adina actualas e, sche necessari, disponiblas en mintga mument.
Tge è il dossier electronic dal pazient?
Il DEP eSANITA per la populaziun da la Svizra Sidorientala
Il DEP eSANITA per la populaziun da la Svizra Sidorientala
Avrir Voss dossier electronic dal pazient (DEP) persunal
A partir dad immediat stat a disposiziun a la populaziun da la Svizra Sidorientala il DEP eSANITA. Il DEP è gratuit e voluntari. Consultai nossa pagina web per avrir e per far diever da Voss DEP eSANITA en il mintgadi.
Impurtant: Quant derasà è il DEP persunal oz e tge cuntegna el?
Il DEP crescha pass per pass. En in’emprima fasa oblighescha la Confederaziun ils ospitals e las clinicas da participar al DEP. Els memoriseschan (ma betg retroactivamain) copias dals documents medicinals da midada e d’extrada relevants en il DEP. Uschia ha la pazienta resp. il pazient invista a quests rapports medicinals persunals suenter mintga tractament medicinal.
- Elektronisches Patientendossier EPD von eSANITA – Flyer 13170
- La mia cartella informatizzata del paziente personale (CIP) (Flyer 13170 IT)
- Mes dossier electronic dal pazient persunal (DEP) (Flyer 13170)
Actualmain porschan var 20 ospitals e clinicas quest servetsch. Adina dapli furniturs da prestaziuns sanitarias staziunars – era chasas d’attempads e da tgira – sa participeschan al DEP.
Oz na sa participeschan medias e medis da chasa, apotecas, terapeutas e terapeuts, etc. tenor la lescha anc betg al DEP e na memoriseschan damai nagins documents medicinals en il DEP.
Natiralmain pudais Vus pretender ils rapports medicinals e memorisar els en Voss DEP.
Il DEP vegn protegì da la Lescha federala davart il dossier electronic dal pazient (LDEP).
Uniun eSANITA
In’uniun per persunas spezialisadas dal sectur da sanadad e per instituziuns medicinalas
Ensemen per in futur saun
La digitalisaziun mida profundamain la communicaziun en il provediment da sanadad. La communicaziun ed ils process digitals standardisads tranter las persunas spezialisadas dal sectur da sanadad e la populaziun èn premissas impurtantas per ina societad mobila e per in provediment da sanadad effizient, segir e d’auta qualitad. Las datas e las infurmaziuns davart las pazientas / ils pazients duain esser a disposiziun en il dretg mument, en la dretga mesira ed en il dretg lieu. En cas d’urgenza medicinala po quai salvar vitas umanas– era grazia al dossier electronic dal pazient (DEP).
Commembras pon esser persunas spezialisadas dal sectur da sanadad e lur instituziuns sanitaras
Tut il furniturs da prestaziuns da sanadad han la pussaivladad d’aderir a l’Uniun eSANITA sco member individual, collectiv u passiv.